చెన్నై: 'చిన్నమ్మ' వైభవం చిన్నబోయింది.. జేజేలు పలుకుతూ కార్యకర్తల చేసిన నినాదాలు కనుమరుగవుతున్నాయి.. శశికళ బృందానికి సుప్రీంకోర్టు ధృవీకరించిన జైలుశిక్ష, జరిమానాల నేపథ్యంలో ఇప్పటివరకూ ఆమె నివసిస్తూ వచ్చిన చెన్నైలోని పోయెస్ గార్డెన్ దగ్గర ప్రభుత్వ భద్రతను తొలగించారు. పనిలో పనిగా శశికళకు కేటాయించిన వ్యక్తిగత భద్రతా సిబ్బందిని కూడా తొలగించారు. దీంతో పోయెస్ గార్డెన్ వద్ద కళతప్పింది. మరోవైపు ఇక్కడి నుంచి చాలామంది వెనుదిరుగగా, కొందరు పన్నీర్ శిబిరం వైపు పరుగులు తీశారు. ఇప్పుడు పళనిసామిని శశికళ వర్గం శాసనసభాపక్ష నేతగా ఎంచుకోవడంతో పలువురు నాయకులు, కార్యకర్తలు ఎటు వెళ్ళాలో తేల్చుకోలేక సతమతమవుతున్నారు.
chennai: 'chinnamma' vaibhavam chinnaboyindi.. jejelu palukutuu kaaryakartala chesina ninaadaalu kanumarugavutunnaayi.. sasikala brundaaniki supreenkortu dhruveekarinchina jailusiksha, jarimaanaala nepathyamlo ippativarakuu aame nivasistuu vachina chennailooni poyes garden daggara prabhutva bhadratanu tolaginchaaru. panilo panigaa sasikalaku ketayinchina vyaktigata bhadrata sibbandini kuudaa tolaginchaaru. deentho poyes garden vadda kalatappindi. marovaipu ikkadi nunchi chaalaamandi venudirugagaa, kondaru pannir sibiram vaipu parugulu teesaaru. ippudu palanisaamini sasikala vargam saasanasabhaapaksha nethagaa enchukovadamtho paluvuru naayakulu, kaaryakartalu etu vellaalo telchukoleka satamatamavutunnaaru.